Castelvècio, orizenariamente ciamà Castel de San Martin in Acuaro, ze on castel situà inte el sentro istòrego de Verona, uncó adibio a muzeo sìvego, el ze el castel piasè inportante de ła Sioria Scałìzera. Inte el Zenaro del 1944 ghe ze sta el proceso de Verona contro siè menbri del Gran consejo del fasismo, che i gavea sfidusà Benito Mussolini da presidente del consejo. El castel el xe stà costruio intrà el 1354 e el 1356, anca se ghe zera za na strutura uncó ciamà Corte del Mastio. Inte l'època moderna, el castel el xe stà modifegà par divegner na cazerma militar. El castel el xe stà costruio da Cangrande II De ła Scala intrà el 1354 e el 1356, drio l'Àdeze. Insieme al castel, el xe sta costruìo anca el ponte de Castelvècio, uno dei piasé antighi de Verona. Durante el goerno de ła Repùblega de Venèsia el zera doparà cofà arsenal e cazerma miłitar, o cofà rezidensa del capełan e del castełan. Inte el 1759 el xera divegnesto na scoła par la formasion de inzegneri. Inte ła època napołeònega el xe diventà oncora na cazerma militar e el ga sorbio un mùcio de canbiaminti, intrà i cuałi l'interamento de ła Tore del Rełojo.